Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	Ing. Silvia Tokárová, štátny radca, sekcia regionálneho školstva SRŠ
2. Zahraničná pracovná cesta:
Štát, mesto:			Česká Republika, Pardubice
Vykonaná v dňoch:	22. – 24. 05. 2012 
Účel cesty:	Účasť na konferencii „Školní stravování 2012“
3. Rámcový program konferencie:
22. máj 2012 – príchod do Pardubíc v dopoludňajších hodinách
22. máj 2012 – účasť na zahájení a ďalšom programe konferencie Výchova ku zdravému životnému štýlu
23. máj 2012 – účasť na celodennom programe konferencie – Racionálne využívanie surovín a konveniencí
Spolupráca na tvorbe legislatívy –Novela vyhlášky o školskom stravovaní
Prezentácia e-modelu HACCP
24. máj 2012 – účasť na konferencii – Hygiena a bezpečnosť práce v školskej jedálni
24. máj 2012 – záver o 11.30 hod. , odchod a príchod na Slovensko vo večerných hodinách.
4. Stručný priebeh rokovaní:
Konferencia o školskom stravovaní bola zameraná na nasledovné témy:
•	Výchova ku zdravému životnému štýlu
•	Racionálne využívanie surovín a konveniencí v školskom stravovaní
•	Novela vyhlášky o školskom stravovaní so zameraním sa na diétny stravovací režim detí a žiakov
•	Prezentácie aktuálnych tém v oblasti školského stravovania na Slovensku a Národného projektu e-model HACCP a metrologický program pre školské stravovanie.

Cieľom podujatia bolo oboznámiť odbornú verejnosť so situáciou detskej nadváhy a obezity v ČR a spôsoby, akými škola a jej školská jedáleň môže ovplyvniť túto situáciu. Na konferencii odznela prezentácia odborného pohľadu na používanie surovín z hľadiska kvalitatívneho a postoj k používaniu konvenientných potravín v školskom stravovaní.  Vykreslené boli snahy odborníkov presadiť určité legislatívne zmeny v školskom stravovaní vo vzťahu k novým požiadavkám odbornej ale aj rodičovskej verejnosti napr. diétny stravovací režim v školských jedálňach.
Program prvého dňa uzavrela pracovná večera na ktorej sa zúčastnili zástupkyne krajských školských úradov SR a zástupkyňa MŠVVaŠ SR na tému „Školské stravovanie na Slovensku, legislatíva a praktická aplikácia v praxi. Pracovná večera sa uskutočnila na pozvanie organizátorov, kde boli predstavené metodičky krajských školských úradov v SR a metodičky zo Školských úradov mesta Žilina a Nové Zámky. 
V druhý deň rokovania aj napriek tomu, že v programe nebolo uvažované s vystúpením zástupcov SR, na požiadanie organizátorov boli zástupkyňou MŠVVaŠ SR prezentované informácie o legislatívnom zabezpečení školského stravovania, o uvažovanom návrhu obsahovej reformy so zameraním sa na stravovanie detí s osobitným stravovacím režimom, so sociálnou odkázanosťou, stravovanie športovo-talentovanej mládeže a na stravovanie žiakov stredných škôl. V tomto bloku bol prezentovaný aj národný projekt MŠVVaŠ SR e-model HACCP a metrologický program pre školské stravovanie zástupkyňou z krajského školského úradu v Košiciach, ktorá bola koordinátorkou projektu. Všetky prezentované informácie boli prijaté s uznaním a môžu predstavovať základ na tvorbu legislatívy v ČR. 

V tretí deň rokovania, na záver tohto dňa boli prijaté odporúčania a ďalšie kroky pre budúcnosť vo väzbe na iniciatívne kroky, ktoré by viedli k rokovaniu na úrovni MŠM a T ČR.
5. Odporúčané závery:
Je potrebné venovať zvýšenú starostlivosť prevencii nadváhy, obezity tak v ČR ako aj na Slovensku zabezpečením školského stravovania ako formy investície štátu do zdravia mladej generácie, vrátane riešenia problematiky zabezpečenia starostlivosti o deti so sociálnou odkázanosťou, detí s osobitným stravovacím režimom a o stravovanie špecifického problému výživy žiakov stredných škôl s využitím medzinárodných skúseností. 
6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u zamestnancov zúčastnených na predmetnej konferencie v sekcii regionálneho školstva. 
7. Osobitne vyhodnotený očakávaný prínos ZPC:
Účasť na tomto stretnutí rozšírila naše poznanie o možnostiach realizácie školského stravovania v rámci prevencie nadváhy a obezity detí a žiakov škôl ako jednu z najefektívnejšie vynaložených investícií s vysokou návratnosťou predovšetkým v rezorte zdravotníctva a iných sociálnych politík.
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala:Ing. Silvia Tokárová

Dátum: 25. mája 2012

Správu schválil: Mgr. Zdenko Krajčír, GR SRŠ MŠVVaŠ SR